jkorsvik/nowiki_second_scrape_merged huggingface dataset:
Tsjornohora

Tsjornohora (ukrainsk: Чорногора; «Svartfjell») er den høyeste fjellkjeden i De ytre østlige Karpatene i Vest-Ukraina. Fjellene ligger på grensen mellom oblastene Ivano-Frankivsk og Zakarpatska.
Hovedryggen strekker seg om lag 40 kilometer i en nordvestlig–sørøstlig retning, og danner vannskillet mellom elvene Tysa og Prut. I nordvest grenser fjellene mot fjellområdet Gorgany. Høyeste punkt er Hoverla (2 061 moh.). Andre høye topper er Pip Ivan (2 022 m), Petros (2 020 m), Brebeneskul (2 038 m), Hutyn Tomnatyk (2 016 m) og Rebra. (2 001 m).


== Referanser ==


== Eksterne lenker ==
(en) Chornohora range – kategori av bilder, video eller lyd på Commons
Federazione Italiana Giuoco Handball

Italias håndballforbund (italiensk: Federazione Italiana Giuoco Handball – FIGH) er et særidrettsforbund for håndball og strandhåndball i Italia.
FIGH er tilknyttet den italienske olympiske komité (CONI), det europeiske håndballforbundet (EHF) og det internasjonale håndballforbundet (IHF).


== Se også ==
Italias herrelandslag i håndball
Italias kvinnelandslag i håndball
Italias kvinnelandslag i strandhåndball
Serie A i håndball for menn, også kalt «Serie A Gold»
Serie A i håndball for kvinner, også kalt «Serie A1»


== Eksterne lenker ==
Offisielt nettsted 
(en) Federazione Italiana Giuoco Handball – kategori av bilder, video eller lyd på Commons 
Profil på IHFs nettside
Profil på EHFs nettside
Den lange forklaring av prajñāpāramitā i 100 000, 25 000 og 18 000 vers

Den lange forklaring av prajñāpāramitā i 100 000, 25 000 og 18 000 vers (tibetansk: འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པ་འབུམ་པ་དང་། ཉི་ཁྲི་ལྔ་སྟོང་པ་དང་། ཁྲི་བརྒྱད་སྟོང་པའི་རྒྱ་ཆེར་བཤད་པ།, wylie: ’phags pa shes rab kyi pha rol tu phyin pa ’bum pa dang /_nyi khri lnga stong pa dang /_khri brgyad stong pa’i rgya cher bshad pa/) er en eksegese til de store prajñāpāramitāsûtraene som bare er bevart i den tibetanske buddhistiske kanon. Teksten er bare bevart på tibetansk, og finnes ikke på kinesisk eller sanskrit. Den kalles også kommentar til skriften (ཡུམ་གསུམ་གནོད་འཇོམས།, yum gsum gnod ’joms / gnod ’joms che ba /).
Som tittelen tilsier, er den en eksegese eller ord-for-ord forklaring til prajñāpāramitāsūtraene i 100 000 vers, 25 000 vers og 18 000 vers. Kommentaren kan også anvendes på prajñāpāramitāsūtraen i 10 000 vers (som er en komprimert utgave av de tre store sūtraer), selv om det mangler ord-for-ord paralleller.
Teksten er en tibetansk oversettelse av en indisk originaltekst som var skrevet på sanskrit. Forfatteren blir av ulike lærde omtalt som enten Daṃṣṭrasena, Vasubandhu eller Diṣṭasena.
I Dergé Tengyur finnes den i seksjonen shes phyin (ཤེས་ཕྱིན།), som tekst nr D.3835. Den befinner seg i bind 195 (ཕ, pha), opptar 582,429 sider (folio 1b.1-292b.4), og består av 27 seksjoner (bampos).  I Tōhoku-katalogene har den katalognummeret Tōh. 3808.Den 15. august 2022 publiserte Padmakara Translation Group en oversettelse av denne kommentaren.Butön Rinchen Drup (1290–1364) betraktet synspunktene i denne eksegesen som en av fire måter å betrakte prajñāpāramitātekstene på. Dölpopa Shérap Gyaltsen (1292–1361) betraktet den som den eneste forklaringsmodellen.Eksegesen deler teksten opp i fem større seksjoner og 11 underseksjoner:


== Referanser ==


== Litteratur ==
The Tibetan & Himalayan Library (2008).  Arrie Sekreve, red. འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པ་འབུམ་པ་དང་ཉི་ཁྲི་ལྔ་སྟོང་པ་དང་ཁྲི་བརྒྱད་སྟོང་པའི་རྒྱ་ཆེར་བཤད་པ། (D.3835) Catalog Record. thlib.org, 13. november 2008. 
Padmakara Translation Group (2022). ༄༄། །འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པ་འབུམ་པ་དང་། ཉི་ཁྲི་ལྔ་སྟོང་པ་དང་། The Long Explanation of the Noble Perfection of Wisdom in One Hundred Thousand, Twenty-Five Thousand, and Eighteen Thousand Lines *Āryaśataśasāhasrikāpañcaviṃśatisāhasrikādaṡasāhasrikāprajñāpāramitābṛhaṭṭīkā by Daṃṣṭrasena Vasubandhu Diṣṭasena, Tibetan translation Surendrabodhi, Yeshé Dé. Toh 3808, Degé Tengyur, vol. 93 (sher phyin, pha), folios 1.b–292.b, oversatt av Gareth Sparham, publisert 15. august 2022, gjeldende versjon 1.0.4 (2022).
Limnytsia

Limnytsia (ukrainsk: Лі́мниця, polsk: Łomnica) er en høyre sideelv til Dnister i det vestlige Ukraina.
Limnytsias kilde ligger i Gorgany, et fjellområde i Skogkarpatene. Elva flyter gjennom Ivano-Frankivsk oblast i en nordøstlig retning. Byene Perehinske og Kalusj ligger ved elveløpet. Limnytsia munner ut i Dnister nær landsbyen Sjevtsjenkove, to kilometer vest for Halytsj.
Limnytsia har en lengde på 122 kilometer, og drenerer et område på 1 530 km². Gjennomsnittlig vannføring er 28 m³/s. Ved flom kan vannføringen øke til om lag 850 m³/s.


== Referanser ==


== Eksterne lenker ==
(en) Limnytsia – kategori av bilder, video eller lyd på Commons
Hanne-Cathrin Flinstad Harbo

Hanne Cathrin Flinstad Harbo (født 19. august 1963 i Oslo) er en norsk lege og spesialist i nevrologi som har doktorgrad om Multippel sklerose (MS) og mastergrad i helseledelse fra Det medisinske fakultet ved Universitetet i Oslo (UiO). Hun er valgt til dekan for Det medisinske fakultet UiO i perioden 2023–2026. Hun er den første kvinnelige dekanen ved fakultetet.
Hun har vært overlege ved Nevrologisk avdeling på Oslo universitetssykehus (OUS) fra 2003 og professor ved Institutt for klinisk medisin, Det medisinske fakultet UiO fra 2010. Hun var nestleder på Institutt for klinisk medisin 2015–2018 og avdelingsleder for Nevrologisk avdeling ved OUS 2018–2022. Hun har blant annet vært leder av Hjernerådet (The Norwegian Brain Council) fra 2014–2017 og har hatt mange verv innen sitt felt både nasjonalt og internasjonalt.
Hun arbeider med translasjonsforskning vedrørende inflammatoriske sykdommer i det sentrale nervesystemet, spesielt multippel sklerose (MS) og leder studier som sammenstiller kliniske-, genetiske-, molekylære- og MRI-analyser. Hun er norsk forskningsleder i internasjonale forskningsnettverk/prosjekter som det EU-Horizon 2020-finansierte prosjektet «MultipleMS», International Multiple Sclerosis Genetics Consortium (IMSGC) og Magnetic Resonance Imaging in MS (MAGNIMS). Hun er medredaktør av det norske læreverket i nevrofag Nevrologi og nevrokirurgi fra barn til voksen.


== Referanser ==
Herman Semmelmann

Herman Semmelmann (født 13. juli 1902, død 26. september 1979) var en norsk arkitekt.
Etter artium ved Trondheim katedralskole studerte han arkitektur ved Norges tekniske høgskole, der han ble uteksaminert i 1926. I 1927–31 var han assistent hos arkitektene Arne Vesterlid og Roar Tønseth i Trondheim, og i 1929–38 assistent i frihåndstegning ved NTH. Han foretok studiereiser til Nederland, Frankrike, Tyskland, Tsjekkoslovakia, Danmark og Sverige.Semmelmann hadde egen arkitektpraksis i Trondheim fra 1931. Fra 1940 var han distriktsarkitekt i Trøndelag. I mars–juni 1942 var han et av «Trondheimsgislene» på Falstad som fange nr. 397. I oktober samme år ble han avsatt som distriktsarkitekt, for så å bli gjensinnsatt i 1945. I mellomtiden hadde han egen praksis i Trondheim. Fra 1947 var han fylkesarkitekt for Sør-Trøndelag og fra 1956 bygningssjef i Trondheim.Semmelmann tegnet forskjellige bygningstyper som ble oppført i Trondheim og Steinkjer. Han var blant de tidligste funkisarkitektene i regionen. For eksempel var Sannanbygget Steinkjers første boligblokk i funkis. I Trondheim er Lysholmgården i Olav Tryggvasons gate og Astoria hotell i Nordre gate (begge tegnet i samarbeid med Arne Vesterlid) to markante funkisbygg. Han tegnet også skole, aldershjem og et par kirker i Trondheim samt krematorium med gravkapell i Steinkjer.
Semmelman hadde også en rekke tillitsverv i forbindelse med studier og virke. Han satt i styret i Studentersamfundet i flere semestre og var formann vårsemesteret 1931. Han var formann i Trondhjems arkitektforening og styremedlem i Norske arkitekters landsforbund. Han er gravlagt på Tilfredshet kirkegård i Trondheim.


== Verker i utvalg ==
Lysholmgården, Olav Tryggvasons gate 26, Trondheim (s.m. Arne Vesterlid, 1933)
Fjellseter kapell, Trondheim (1933)
Astoria hotell (oppr. Müllers hotell), Nordre gate 24, Trondheim (s.m. Arne Vesterlid, 1934)
Sannanbygget, boligblokk i Byingeniør Gregussons gate 2, Steinkjer (1938)
Steinkjer krematorium og gravkapell, Ogndalsvegen 31, Steinkjer (1951)
Utvidelse av Nidarvoll skole (1953–54)
Del av Steinkjer aldersheim (murbygning øst for Wimpelmannsgården), Ogndalsvegen 30 (1959; bearbeidelse av Jakob Holmgrens tegninger av 1924)
Heimdal kirke, Trondheim (1960)
Schirmers gate 11, Trondheim (fra 1978 Trondheim adventkirke og Nidelven skole)
Bolighus i Åsmund Vinjes vei 5, Martens vei 22 og Furuskogveien 6 og 8, Steinkjer 

		
		
		
		


== Referanser ==


== Kilder ==
Rolv Werner Erichsen, red. (1949). Studentene fra 1921. Biografiske opplysninger samlet til 25 års jubileet 1946. Bokkomiteen for studentene 1921. s. 287. 
Rolv Werner Erichsen, red. (1971). Studentene fra 1921. Biografiske opplysninger samlet til 50-års jubileet 1971. Malling. s. 267–268. 
O. Dephin Amundsen, red. (1950). Vi fra NTH. De neste ti kull 1920–1929. Dreyer. s. 149–150. 
Norsk kunstnerleksikon
Wiki Stranda: Herman Semmelmann
Terje T.V. Bratberg (1996). Trondheim byleksikon. Kunnskapsforlaget. s. 63. ISBN 8257306428.
Kateřina Janatová

Kateřina Janatová (født 13. mars 1997) er en tsjekkisk langrennsløper som representerer Dukla Liberec. Hun debuterte i verdenscupen med en 58.–plass på 10 km fristil i Nové Město 23. januar 2016, og per 31. desember 2022 er hennes beste plassering 7.–plass på sprinten i Tour de Ski 2022/23.Hun representerte Tsjekkia under Ski-VM 2019 og Ski-VM 2021, og under Vinter-OL 2022.


== Meritter ==


=== VM ===


=== Verdenscupen ===


== Referanser ==


== Eksterne lenker ==
(en) Kateřina Janatová – kategori av bilder, video eller lyd på Commons 
(en) Kateřina Janatová – Olympedia 
(cz) Kateřina Janatová – Tsjekkias olympiske komité 
(en) Kateřina Janatová – FIS (langrenn) 
Kateřina Janatová på Facebook 
Kateřina Janatová på Instagram
Giro d’Italia 2023

Giro d’Italia 2023 er den 106. utgaven av Giro d’Italia. Rittet går fra 6. til 28. mai.


== Deltakende lag ==
Forhåndskvalifiserte Lotto Dstny og Team TotalEnergies valgte å ikke delta, og de gjenstående fire wildcard ble tildelt Israel-Premier Tech og de tre italienske lagene Eolo-Kometa, Green Project Bardiani-CSF Faizanè og Team Corratec.


== Etappene ==


== Referanser ==


== Eksterne lenker ==
(it) Offisielt nettsted 
(en) Giro d’Italia 2023 - ProCyclingStats
Tour de France 2023

Tour de France 2023 er den 110. utgaven av Tour de France. Rittet starter med tre etapper i Baskerland.


== Deltakende lag ==
I tillegg til de 18 WorldTour-lagene fikk Team TotalEnergies og Lotto Dstny automatisk invitasjon basert på fjorårets ranking, mens Israel-Premier Tech  og Uno-X Pro Cycling Team fikk wildcard.


== Etappene ==


== Referanser ==


== Eksterne lenker ==
(en) Offisielt nettsted 
(en) Tour de France 2023 – kategori av bilder, video eller lyd på Commons 
Artikkelen har ingen egenskaper for sportsdatabaser i Wikidata
Lyrikkåret 2016

Lyrikkåret 2016 er en oversikt over utgivelser, hendelser, prisvinnere og avdøde personer med tilknytning til lyrikk i 2016.


== Dødsfall ==


== Referanser ==
Paolo Sorrentino

Paolo Sorrentino (født 1970) er en italiensk filmregissør og manusforfatter.Han regisserte filmen Den store skjønnheten fra 2013. Filmen vant en rekke priser, blant annet Oscar for beste internasjonale film under den 86. Oscar-utdelingen, Golden Globe for beste utenlandske film, BAFTA-pris for beste ikke-engelskspråklige film i 2014 og Amandaprisen 2014 for beste utenlandske film. Hans film The Hand of God fra 2021 ble nominert til Oscar for beste internasjonale film foran den 94. Oscar-utdelingen.


== Filmografi ==
Manus og regi dersom ikke annet er oppgitt

1998: Polvere di Napoli (film, manus)
2000: La squadra (TV-serie, manus 2 episoder)
2001: L'uomo in più (film)
2004: Le conseguenze dell'amore (film)
2004: Sabato, domenica e lunedì (TV-film, regi)
2006: L'amico di famiglia (film)
2008: Il divo (film)
2011: This Must Be the Place (film)
2013: Den store skjønnheten (film)
2014: Rio, Eu Te Amo (film)
2014: Le voci di dentro (TV-film, regi)
2015: Youth (film)
2016: The Young Pope (TV-serie, manus og regi 10 episoder, serieskaper)
2018: Loro (film)
2019: The New Pope (TV-serie, manus og regi 10 episoder, serieskaper)
2020: Homemade (TV-serie, manus og regi 1 episode)
2021: The Hand of God (film)


== Referanser ==


== Eksterne lenker ==
(en) Paolo Sorrentino på Internet Movie Database 
(sv) Paolo Sorrentino i Svensk Filmdatabas 
(da) Paolo Sorrentino på Filmdatabasen 
(da) Paolo Sorrentino på Scope 
(fr) Paolo Sorrentino på Allociné 
(en) Paolo Sorrentino på AllMovie 
(en) Paolo Sorrentino hos Turner Classic Movies 
(en) Paolo Sorrentino hos Rotten Tomatoes 
(en) Paolo Sorrentino hos The Movie Database
Prosjekttrekanten

Prosjekttrekanten er tre typiske begrensninger eller motstridende mål i prosjektledelse som omfatter kostnad (eller budsjett), omfanget av leveranser og tid for å fullføre prosjektet. Noen ganger legges kvalitet til som et fjerde element. Opprinnelsen er uklar, men den har vært brukt minst siden 1950-årene. Det sies at: 

Kvaliteten til arbeidet er begrenset av prosjektets budsjett, frister og omfang (eller funksjoner i det ferdige produktet)
Prosjektlederen kan prioritere mellom begrensningene
Endringer i en begrensning krever endringer i andre for å kompensere, ellers vil kvaliteten lideFor eksempel kan et prosjekt fullføres raskere ved å øke budsjettet eller kutte omfanget. Tilsvarende kan økende omfang kreve tilsvarende økninger i budsjett og tidsplan. Å kutte budsjett uten å justere tidsplan eller omfang vil føre til lavere kvalitet.
"Bra, raskt, billig - velg to" eller loven om forretningsbalanse (ofte uttrykt som "du får det du betaler for") brukes ofte til å oppsummere prosjekttrekantens begrensninger.I praksis er det imidlertid ikke alltid mulig å bytte mellom de ulike begrensningene. For eksempel kan det å bruke mer penger (og involvere flere mennesker) på et fullt bemannet prosjekt bremse det. I dårlig drevne prosjekter er det dessuten ofte umulig å forbedre budsjett, tidsplan eller omfang uten å påvirke kvaliteten negativt.


== Bruk ==
Prosjekttrekanten blir brukt til å analysere prosjekter, men blir ofte misbrukt for å definere suksess som å levere det nødvendige omfanget, til en rimelig kvalitet, innenfor fastsatt budsjett og tidsplan.


=== Alternativer ===
Prosjekttrekanten anses som en utilstrekkelig modell for prosjektsuksess fordi den utelater viktige suksessdimensjoner, inkludert innvirkning på interessenter, læring og brukertilfredshet. Derfor har det vært gjort flere forsøk på å utvide eller forbedre den grunnleggende prosjekttrekanten, som for eksempel diamantmodellen, pyramidemodellen, seks eller flere begrensninger, og teorien om begrensninger.

		
		


== Se også ==
Kvalitet, pris, levering, en tilnærming til ledelse opprinnelig utviklet av den britiske bilindustrien
Trilemma, et vanskelig valg fra tre alternativer hvor ingen av de virker optimale
Ternært diagram, barysentrisk diagram med tre variabler


== Referanser ==
Sprengskisse

En sprengskisse er et diagram, bilde eller teknisk tegning av et objekt som viser sammenhengen eller rekkefølgen av hvordan ulike deler monteres sammen. Den viser som regel komponentene adskilt fra hverandre et 3-dimensjonalt diagram, ofte slik at komponentene har innbyrdes lik avstand fra sine opprinnelige plasseringer.Slike skisser brukes i delekataloger, monteringsanvisninger, vedlikeholdsmanualer og annet instruksjonsmateriale.
Projeksjonen vises vanligvis ovenfra og litt diagonalt fra venstre eller høyre side av tegningen. (Se for eksempel tegningen av en girpumpe på denne siden, som vises litt ovenfra og fra venstre i diagonal.)


== Se også ==
Tverrsnitt
Snittegning
Snittmodell
Sentralperspektiv


== Referanser ==
Alexander Durham

Alexander Durham (–1600) var en skotsk adelsmann som ble admiral i Danmark-Norge.
Han kom under den nordiske syvårskrig til Danmark-Norge hvor han som kaptein kommanderte sine landsmenn. Etter freden hjemsendtes folkene hans, mens han selv ble værende og gikk i hoffets tjeneste. I 1573 byttet han tjeneste til flåten. De følgende 26 år brukte han til sjøs, snart som skipssjef og snart som admiral. I 1587 var Durham sjef for en eskadre som patruljerte langs Nord-Norges kyster. I 1588 sendtes han til den engelske dronning med brev fra Frederik II. I 1599 fulgte han med Christian IV på toktet til Nordkapp. I Vardø havn drakk han så meget ved kongens bord at han ble ramt av apopleksi. Han bragtes efterfølgende til København og siden til Højsgaard på Fyn hvor han døde den 31. januar 1660. Durham ble bisatt i Haarby kirke.


== Eiendommer ==
Durham giftet seg i 1575 med Mette Urne (d. 1612), datter av Johan Urne til Rygaard og Engestofte (d. 1537) og Mette Rønnov. Med ekteskapet fulgte Højsgaard på Fyn. Herutover hadde han forskjellige forleninger i Danmark og Norge, heriblant Saltens len i Nordland. Da dette i 1586 ble lagt under Trondhjems len, fikk han i stedet en pensjon på 200 daler og ble 1587 forlent med Skipthvet og Spydeberg på livstid. Mot dette avsto han til kronen ektefellens jordegods på Sjælland. 1693 ble han også forlent med Id og Marker og beholdt samtidig sitt tidligere len Vembe skibrede.


== Referanser ==
Filosofiåret 2000

Filosofiåret 2000 er en oversikt over hendelser, utgivelser og personer med tilknytning til filosofi i 2000.


== Hendelser ==


== Publiseringer ==


== Dødsfall ==


== Referanser ==
Styringsdokument

Et styringsdokument er et dokument med skriftlige retningslinjer som det styres etter. Styringsdokumentasjon brukes for eksempel i offentlige etater basert på budsjettføringer eller for prosjektledelse i prosjekter.
Eksempler på bruk i prosjektledelse er for å gi mandat, sikre prosjektbegrunnelse og som dokumentasjon. I PRINCE2 kalles styringsdokumentet for prosjektinitieringsdokument (engelsk: project initiation documentation). I Prosjektveiviseren er styringsdokumentasjon obligatorisk.


== Referanser ==
Haifaa al-Mansour

Haifaa al-Mansour (født 1974) er en saudiarabisk filmregissør og manusforfatter, og er Saudi-Arabias første kvinnelige regissør.Hun er utdannet ved The American University in Cairo og University of Sydney. Etter å ha regissert to dokumentarfilmer, debuterte hun som spillefilmregissør og manusforfatter med Den grønne sykkelen (orignaltitte: Wadjda ) fra 2012. Filmen var den første spillefilmen som i sin helhet ble spilt inn i Saudi-Arabia, og ble forbudt i hjemlandet. Filmen vant flere filmpriser, og ble nominert til priser som BAFTA for beste fremmedspråklige film og Amandaprisen 2014 for beste utenlandske film. Filmen ble Saudi Arabias første kandidat til Oscar for beste fremmedspråklige film. Hun har senere regissert filmene Mary Shelley (2017) om forfatteren Mary Shelley, Nappily Ever After (2018) og Maryam (2019), som var hennes andre saudiarabiske film, og har vært regissør for flere TV-serier.


== Filmografi ==
2000: The Bitter Journey (dokumentarfilm, manus og regi)
2005: Women Without Shadows (dokumentarfilm, regi)
2012: Den grønne sykkelen (film, manus og regi)
2017: Mary Shelley (film, regi)
2018: Nappily Ever After (film, regi)
2019: The Society (TV-serie, regi 1 episode)
2019: Maryam (film, manus og regi)
2020: Motherland: Fort Salem (TV-serie, regi 1 episode)
2020: The Good Lord Bird (TV-serie, regi 1 episode)
2020: The Wilds (TV-serie, regi 1 episode)
2021: The L Word: Generation Q (TV-serie, regi 2 episoder)
2022: Archive 81 (TV-serie, regi 3 episode)
2022: Tales of the Walking Dead (TV-serie, regi 1 episode)
2022: City on Fire (TV-serie, regi 1 episode)


== Referanser ==


== Eksterne lenker ==
(en) Haifaa al-Mansour på Internet Movie Database 
(sv) Haifaa al-Mansour i Svensk Filmdatabas 
(da) Haifaa al-Mansour på Filmdatabasen 
(da) Haifaa al-Mansour på Filmdatabasen 
(da) Haifaa al-Mansour på Scope 
(fr) Haifaa al-Mansour på Allociné 
(en) Haifaa al-Mansour på AllMovie 
(en) Haifaa al-Mansour hos The Movie Database
Louie Anderson

Louis Perry Anderson (født 24. mars 1953 i Saint Paul (Minnesota), død 21. januar 2022 i Las Vegas) var en amerikansk standup-komiker, skuespiller, forfatter og programleder. Anderson skapte tegneserien Life with Louie og TV-sitcom The Louie Show, og skrev fire bøker, inkludert Hey Mom: Stories for My Mother, But You Can Read Them Too, som ble publisert i 2018. Han var den fjerde verten for spillshowet Family Feud, fra 1999 til 2002, i sin tredje omgang og andre gjenopplivning. For sin opptreden i FX komedie-TV-serien Baskets, mottok Anderson tre påfølgende Primetime Emmy Award for fremragende birolle i en Comedy Series nominasjoner og vant én gang i 2016. Han fremførte et standup-show kalt Louie: Larger Than Life i Las Vegas fra 2003 til 2012. Showet oppsto på Union Plaza-hotellet i sentrum, før han flyttet til Excalibur, South Point, og Palace Station hoteller. 


== Tidlig liv ==

Anderson ble født og oppvokst i Saint Paul, Minnesota, sønn av Ora Zella (née Prouty; 1912–1990), en Mayflower-etterkommer, og Louis William Anderson ( 1901–1980). Faren hans var trompetist for sangeren Hoagy Carmichael.  Anderson var den nest yngste av 11 barn i familien hans. I et intervju fra 2016 på WTF med Marc Maron, avslørte Anderson at moren hans faktisk fødte 16 barn, men fem av dem – den første babyen og deretter to sett tvillinger – døde ved fødselen.   Anderson described his father as "abusive" and an alcoholic.Anderson gikk på Johnson Senior High i Saint Paul. 


== Karriere ==
Anderson debuterte på TV 13. januar 1984 på Rodney Dangerfields Young Comedians Special på HBO.


== Referanser ==


== Eksterne lenker ==
(en) Louie Anderson på Internet Movie Database 
(sv) Louie Anderson i Svensk Filmdatabas 
(da) Louie Anderson på Scope 
(fr) Louie Anderson på Allociné 
(en) Louie Anderson på AllMovie 
(en) Louie Anderson hos The Movie Database 
(en) Louie Anderson hos Behind The Voice Actors
Tommy Söderberg

Tommy Roland Söderberg (født 19. august 1948) er en svensk fotballtrener og idrettsleder. Söderberg var trener for Sveriges herrelandslag i fotball fra 1997 til 2004.


== Referanser ==


== Eksterne lenker ==
(en) Tommy Söderberg – Transfermarkt (manager) 
(en) Tommy Söderberg – FootballDatabase.eu
Tommy Svensson

Tommy Svensson (født 4. mars 1945) er en svensk fotballtrener og idrettsleder. Svensson var trener for Sveriges herrelandslag i fotball fra desember 1990 til 1997.


== Referanser ==


== Eksterne lenker ==
(de) Tommy Svensson – Munzinger Sportsarchiv 
(en) Tommy Svensson – FIFA 
(en) Tommy Svensson – Transfermarkt 
(en) Tommy Svensson – national-football-teams.com 
(en) Tommy Svensson – FootballDatabase.eu 
(en) Tommy Svensson – EU-Football.info 
(en) Tommy Svensson – FBref
DS «Rauenfels»

68°22′43″N 16°19′51″Ø 
D/S «Rauenfels» var et tysk forsyningsskip bygd i 1928 og benyttet av tyske marine. Skipet var 8460 brutto registertonn og 155 meter langt.Under invasjonen av Norge i april 1940 skulle skipet transportere forsyninger til de tyske styrkene som var landsatt i Narvik. Den 10. april 1940 ble skipet oppdaget av de britiske jagere HMS «Havock» og HMS «Hostile» ved Finnvika i Ofotfjorden. Etter varselskudd og skudd mot broen, ble Rauenfels senket med en torpedo. Deler av forskipet ble slengt på land og jernplater ble slengt til fjells. 
I løpet av mai berget mannskap ved Rammsund last fra vraket. 20 mm kanoner, 96 flybomber, motorsykler og 30000 bokser hermetikk ble hentet ut.


== Referaser ==
Bjarni K. Petersen

Bjarni Kárason Petersen (født 1994) er en færøysk politiker. Han ble i desember 2022 lov- og indreminister på Færøyene. Han representerer det liberale partiet Framsókn.
Han har vært innvalgt på Lagtinget siden 2019.
Han var formann i partiets ungdomsorganisasjon Framsøkin Ungdómur fra 2014 til 2016 og visepresident i Ungdommens nordiske råd, som representant for den liberale gruppen.Han har en bachelorgrad i politikk og administrasjon fra Aalborg Universitet i Danmark.


== Referanser ==